**Richard Donald Crenna** (1926–2003) var en amerikansk skuespiller best kjent fra Rambo-filmene (1982–1988).

Han medvirket i 120 film- og tv-produksjoner i løpet av karrieren. Han fikk en stjerne på Hollywood Walk of Fame i 1988.

Crenna startet skuespillerkarrieren som barn i radioprogrammet *Boy Scout Jamboree,* hvor han sporadisk opptrådte i forskjellige roller fra 1937 til 1948. Deretter var han fast i den radiosendte komiserien *Our Miss Brooks*, og var også med da den ble til fjernsynserie i 1952.

Han filmdebuterte i *Let's Dance* (1950) hvor han hadde en liten birolle. Han gjorde seg siden bemerket i filmer som blant annet *Kanonbåten San Pablo* (1966), *Alliert med mørket* (1967), *Marooned - Havari i verdensrommet* (1969), *Skitne penger* (1972), *Toget til Fort Humbolt* (1975), *The Evil* (1978), *Het puls* (1981), *The Flamingo Kid* (1984) og *Hot Shots! Part Deux* (1993). Han huskes best fra rollen som Oberst Trautman i actionfilmen *First Blood* (1982), samt dens to første oppfølgere: *Rambo: First Blood 2* (1985) og *Rambo 3* (1988).

Richard Crenna fra serien *The Real McCoys* (1961)Han tv-debuterte i 1952 i en episode av *I Love Lucy*. Siden gjorde han seg bemerket i komiserier som *Our Miss Brooks,* hvor han hadde en fast rolle fra 1952 til 1955 (radioversjon før det), og i *The Real McCoys,* hvor han hadde en fast rolle fra 1957 til 1963. Han hadde også en fast ledende rolle i dramaserien *Slattery's People* (1964–1965) og i de kortlivede seriene *All's Fair* (1976–1977), *It Takes Two* (1982–1983) og *Pros and Cons* (1991–1992). I tillegg hadde han gjesteopptredener i flere kjente serier, deriblant *JAG* (4 episoder, 1995–1998), *Chicago Hope* (1999) og *Judging Amy* (13 episoder, 2000–2002). Han hadde også fremtredende roller i miniserier som *Centennial* (1978), *On Wings of Eagles* (1986) og *Intruders* (1992). I tillegg spilte han i en rekke tv-filmer, deriblant *Devil Dog: The Hound of Hell* (1978), *The Case of the Hillside Stranglers* (1989), *20 000 Leagues Under the Sea* (1997) og *Out of the Ashes* fra 2002, som også var hans siste rolle. 

Han giftet seg i 1950. Ekteskapet ble oppløst i 1955. Han ble gift for andre gang 1959. Han hadde tre barn. 

Crenna døde av kreft i 2003, 76 år gammel.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   filmportal.de, Filmportal-ID cc87916abe014c0d87d1f6b52e06556a, besøkt 9. oktober 2017[Hentet fra Wikidata]
3. 1 2   Find a Grave, Find a Grave 7093328, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 13. desember 2014[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑  «Richard Crenna». *IMDb*. Besøkt 14. september 2021.
8. ↑  «Richard Crenna». *Hollywood Walk of Fame* **(engelsk)**. 25. oktober 2019. Besøkt 14. september 2021.
9. ↑  agencies, Staff and (20. januar 2003). «Rambo star Richard Crenna dies at 76». *the Guardian* **(engelsk)**. Besøkt 14. september 2021.
10. ↑  «TV, Movie Actor Richard Crenna Dies». *PEOPLE.com* **(engelsk)**. Besøkt 14. september 2021.

Eksterne lenker
---------------

* (en) Richard Crenna på Internet Movie Database Rediger på Wikidata

* (sv) Richard Crenna i Svensk Filmdatabas Rediger på Wikidata

* (da) Richard Crenna på Filmdatabasen Rediger på Wikidata

* (da) Richard Crenna på Scope Rediger på Wikidata

* (fr) Richard Crenna på Allociné Rediger på Wikidata

* (en) Richard Crenna på AllMovie Rediger på Wikidata

* (en) Richard Crenna hos Turner Classic Movies Rediger på Wikidata

* (en) Richard Crenna hos Rotten Tomatoes Rediger på Wikidata

* (en) Richard Crenna hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |